Na temelju članka 55. Statuta Grada Makarske („Glasnik Grada Makarske“, broj 3/21) i članka 27. Odluke o socijalnoj skrbi Grada Makarske („Glasnik Grada Makarske“ broj 27/22) gradonačelnik Grada Makarske donosi

   PRAVILNIK  
o pomoći umirovljenicima grada Makarske "U MIROVINI SE ČITA".  
  
Članak 1.

Ovim se Pravilnikom određuju uvjeti koje treba ispunjavati umirovljenik kako bi mu se priznalo pravo na besplatnu godišnju pretplatu u Gradskoj knjižnici Makarska, potrebita dob za priznavanje prava, iznos ostvarene mirovine za priznavanje prava, rok za prijavu te obveze Gradske knjižnice Makarska.

Članak 2.

Umirovljenik mora ispunjavati sljedeće uvjete:

* Imati navršenih 65 godina života
* Koristiti mirovinu do 465,00 eura
* biti hrvatski državljanin koji ima prijavljeno prebivalište na području grada Makarske kontinuirano tri godine, računajući unazad od dana podnošenja zahtjeva
* Prijaviti se u Gradsku knjižnicu Makarska u vremenu od 2. siječnja do 27. siječnja 2023. godine po objavi javnog poziva

Članak 3.

Gradska knjižnica Makarska se obvezuje zatražiti mirovinski odrezak kako bi utvrdila ispunjavanje uvjeta.

Članak 4.

Pretplata za knjižnicu se odnosi za razdoblje od siječnja 2023. do prosinca 2023.

Članak 5.

Pravo se priznaje po redu prijave do iskorištenja sredstava planiranih za tekuću godinu.

Članak 6.

Korisnik prava na besplatnu pretplatu obvezan je redovito se koristiti uslugama knjižnice, te se članskom iskaznicom može koristiti isključivo njezin vlasnik, o čemu evidenciju vodi Gradska knjižnica Makarska.

Članak 7.

Gradska knjižnica Makarska se obvezuje nakon isteka roka prava prijave dostaviti Odjelu za javne potrebe i društvene djelatnosti Grada Makarske ukupan broj pretplatnika temeljem kojeg će se vršiti uplata.

Članak 8.

Ovaj Pravilnik stupa na snagu od 1. siječnja 2023. godine.

Gradonačelnik

dr. sc. Zoran Paunović

Klasa: 610-01/22-01/11  
Urbroj: 2181-6-06-02-22-1

U Makarskoj, 28. prosinca 2022.